Σχέδιο ΑΠΟΦΑΣΗΣ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ για την τροποποίηση του παραρτήματος Ι (Κτηνιατρικά και φυτοϋγειονομικά θέματα) της συμφωνίας για τον ΕΟΧ - Σχέδιο της Κοινής Θέσης της Κοινότητας - (υποβληθέν από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

1. Το παράρτημα Ι (Κτηνιατρικά και φυτοϋγειονομικά θέματα) της συμφωνίας ΕΟΧ τροποποιήθηκε με την απόφαση αριθ. 69/98 της Μικτής Επιτροπής ΕΟΧ της 17ης Ιουλίου 1998 μετά από πλήρη αναθεώρηση. Το αναθεωρηθέν παράρτημα που άρχισε να ισχύει την 1η Ιανουαρίου 1999 συμπεριλαμβάνει ρήτρα προσαρμογής της οδηγίας 91/67/ΕΟΚ του Συμβουλίου της 28ης Ιανουαρίου 1991 σχετικά με τους όρους υγειονομικού ελέγχου που διέπουν τη διάθεση στην αγορά ζώων και προϊόντων υδατοκαλλιέργειας. Η εν λόγω οδηγία αναθεωρήθηκε πριν από την 1η Ιουλίου 1998. Μετά την αναθεώρηση αυτή, η ρήτρα προσαρμογής πρέπει να τροποποιηθεί.

2. Εναπόκειται στη Μικτή Επιτροπή ΕΟΧ να λαμβάνει τις αποφάσεις που απαιτούνται για την τροποποίηση της συμφωνίας ΕΟΧ, σύμφωνα με τις διατάξεις του άρθρου 98 της συμφωνίας. H Μικτή Επιτροπή ΕΟΧ πρέπει, συνεπώς, να θεσπίσει τη συνημμένη απόφαση για την τροποποίηση του παραρτήματος Ι της συμφωνίας ΕΟΧ.

3. Κατά την έννοια του άρθρου 1 παράγραφος 3 στοιχείο α) του κανονισμού (ΕΚ) αριθ. 2894/94 του Συμβουλίου σχετικά με ορισμένες λεπτομέρειες εφαρμογής της συμφωνίας ΕΟΧ, το Συμβούλιο καθορίζει τη θέση της Κοινότητας όσον αφορά τις αποφάσεις αυτές.

4. Το Συμβούλιο καλείται:

- να εγκρίνει το συνημμένο σχέδιο απόφασης της Μικτής Επιτροπής ΕΟΧ ως θέση της Κοινότητας για την αναθεώρηση του παραρτήματος Ι*

- να καθορίσει προθεσμία εντός της οποίας το Ευρωπαϊκό Κοινοβούλιο θα διατυπώσει τη γνώμη του, σύμφωνα με το άρθρο 3 παράγραφος 2 του κανονισμού (ΕΚ) αριθ. 2894/94.

Σχέδιο ΑΠΟΦΑΣΗΣ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ για την τροποποίηση του παραρτήματος Ι (Κτηνιατρικά και φυτοϋγειονομικά θέματα) της συμφωνίας για τον ΕΟΧ

Η ΜΙΚΤΗ ΕΠΙΤΡΟΠΗ ΕΟΧ,

Έχοντας υπόψη:

τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,

Εκτιμώντας:

ότι το παράρτημα I (Κτηνιατρικά και φυτοϋγειονομικά θέματα) της συμφωνίας τροποποιήθηκε με την απόφαση αριθ. ../.. της Μικτής Επιτροπής ΕΟΧ της ... [1],

[1] ΕΕ L

τι η οδηγία 91/67/ΕΟΚ του Συμβουλίου της 28ης Ιανουαρίου 1991 σχετικά με τους όρους υγειονομικού ελέγχου που διέπουν τη διάθεση στην αγορά ζώων και προϊόντων υδατοκαλλιέργειας [2] ενσωματώθηκε στη συμφωνία με την απόφαση αριθ. 69/98 της Μικτής Επιτροπής ΕΟΧ της 17ης Ιουλίου 1998 [3],

[2] ΕΕ L 46 της 19.2.1991, σ. 1.

[3] EE L

ΑΠΟΦΑΣIΖΕI:

Άρθρο 1

Οι προσαρμογές του σημείου 5 (Οδηγία 91/67/ΕΟΚ του Συμβουλίου) του μέρους 4.1 του κεφαλαίου Ι του παραρτήματος Ι της συμφωνίας, αντικαθίστανται από τις ακόλουθες διατάξεις:

«προστίθενται τα ακόλουθα άρθρα:

"Άρθρο 28γ

1. Η παρούσα οδηγία εφαρμόζεται σε αποστολές προς και από τη Νορβηγία.

2. Ωστόσο, οι αποστολές ζωντανών ψαριών που ανήκουν στην οικογένεια των σολομοειδών, καθώς και τα αυγά και οι γαμέτες αυτών, δεν επιτρέπονται κατά τη μεταβατική περίοδο έως τις 31 Δεκεμβρίου 1999. Kατόπιν αιτήσεως ενός εκ των συμβαλλομένων μερών, η μεταβατική περίοδος παρατείνεται ετησίως. Ωστόσο, η μεταβατική περίοδος δεν παρατείνεται μετά τις 31 Δεκεμβρίου 2002.

3. Κατά τη μεταβατική περίοδο, και με την επιφύλαξη της παραγράφου 1, η Νορβηγία εξουσιοδοτείται να εφαρμόζει πιο αυστηρούς κανόνες για τη διάθεση στην αγορά της ψαριών που εκτρέφονται στη Νορβηγία.

Άρθρο 28δ

1. Επιτρέπονται οι αποστολές των ακόλουθων ειδών προς και από την Ισλανδία:

- σολομός Ατλαντικού: αυγά και γαμέτες

- ιριδίζουσα πέστροφα: αυγά και γαμέτες

- αρκτοσαλβελίνος: αυγά και γαμέτες

- λαβράκι: μόνο τα αυγά

- ιππόγλωσσες: μόνο οι γόνοι

- αστακός: ζωντανός προς κατανάλωση.

2. Για τις αποστολές προς και από την Ισλανδία, εκτός από αυτές που περιγράφονται στην παράγραφο 1, η Ισλανδία τυγχάνει μεταβατικής περιόδου έως τις 30 Ιουνίου 2001.".»

Άρθρο 2

Η παρούσα απόφαση αρχίζει να ισχύει στις [...], υπό την προϋπόθεση ότι έχουν πραγματοποιηθεί προς τη Μικτή Επιτροπή ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας.

Άρθρο 3

Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.

Βρυξέλλες, [...]

Για τη Μικτή Επιτροπή ΕΟΧ

Ο Πρόεδρος

Οι Γραμματείς

της Μικτής Επιτροπής ΕΟΧ